钦定古今图书集成/明伦汇编/氏族典/第413卷 > 杜文明〈子槐〉
## 钦定古今图书集成/明伦汇编/氏族典/第413卷 > 杜文明〈子槐〉

按《明外史王𫓧传》：“嘉靖三十四年，抗倭死者，慈谿杜
文明与子槐皆赠官文明府经历，槐光禄丞，建祠并
祀，荫槐子国子生。槐字茂卿，倜傥任侠，县佥其父文
明为部长，令团结乡勇。槐伤父老，以身任之，数败倭。
副使刘起宗，因委槐守馀姚、慈谿、定海，遇倭定海之
白沙，一日战十三合，斩三十馀人，馘一酋，身被数枪”，
堕马死。文明击倭鸣鹤场，斩酋一人；倭惊遁，称为“将
军。”无何，追至奉化枫树岭，战殁。